
ఇవాళ ప్రపంచవ్యాప్తంగా బాలల మానసిక వికాసాన్ని దెబ్బతీస్తున్న ఒక వ్యసనాన్ని ఎత్తి చూపుతూ, భారతీయ జీవన విధానంలో పరిష్కారాల్ని సూచిస్తూ దర్శకుడు అల్లాణి శ్రీధర్ రూపొందిస్తోన్న బాలల చిత్రం ‘డూడూ ఢీఢీ’. ఫిల్మీడియా ప్రొడక్షన్స్ ప్రై. లిమిటెడ్ పతాకంపై తయారవుతోన్న ఈ చిత్రానికి ‘హాయిగా ఆడుకుందామా’ అనేది ఉప శీర్షిక. ‘‘గతంలో అంతర్జాతీయ బాలల చిత్రానికి జ్యూరీ చైర్మన్గా వ్యవహరించిన అనుభవం, లిటిల్ డైరెక్టర్స్ అభిప్రాయాలు తెలుసుకోవడం, సినీ అధ్యయన విద్యార్థిగా ఇరాన్ వంటి అగ్రశ్రేణి బాలల చిత్రాల శైలిపై అవగాహన ఏర్పరచుకోవడం.. ఈ సినిమా రూపకల్పనకు దోహదం చేసింది’’ అని శ్రీధర్ చెప్పారు. వరంగల్, రంగాపూర్, హైదరాబాద్ పరిసర ప్రాంతాల్లో షూటింగ్ జరుపుకొన్న ఈ చిత్రంలో ‘కొమురం భీమ్’ ఫేమ్ భూపాల్రెడ్డి ప్రధాన పాత్రధారి కాగా, వింజమూరి మధు, మాస్టర్ సాయి, మాస్టర్ అభి, బేబి కావేరి, స్వప్న, సంగకుమార్ ఇతర పాత్రలు పోషించారు. ఈ చిత్రానికి సహ నిర్మాత: చింతా కిరణ్కుమార్, సమర్పణ: చింతా లక్ష్మి.

ivaala prapanchavyaaptamgaa baalala maanasika vikaasaanni debbatistunna oka vyasanaanni etti chuuputuu, bhaarateeya jeevana vidhaanamlo parishkaaraalni suuchistuu darsakudu allaani shreedhar roopondistoonna baalala chitram ‘doodoo dheedhee’. filmedia productions prai. limited pataakampai tayaaravutoonna ee chitraaniki ‘haayigaa adukundama’ anedi upa sheershika. ‘‘gatamlo antarjaatiiya baalala chitraaniki juri chairmanga vyavaharinchina anubhavam, litil directors abhipraayaalu telusukovadam, cinee adhyayana vidyaarthigaa iran vanti agrashreni baalala chitraala sailipai avagaahana erparachukovadam.. ee sinima roopakalpanaku dohadam chesindi’’ ani shreedhar cheppaaru. varangal, rangapur, hyderabad parisara praantaallo shooting jarupukonna ee chitramlo ‘komuram bheem’ fame bhupalreddy pradhaana paatradhaari kaga, vinjamuri madhu, master saayi, master abhi, bebi kaveri, swapna, sangakumar itara paatralu pooshinchaaru. ee chitraaniki saha nirmaata: chinta kirankumar, samarpana: chinta lakshmi.